open-index/open-wikipedia-markdown huggingface dataset:
Augustine Nshimye

**Augustine Nshimye** Munnayuganda, mulamuzi era nga memba wa Kkoti ensukulumu mu Uganda okuva mu mwaka 2015. 

## Emirimu gye
Emirimu gye yagitandiika mu 1967 nga kilaaka omukulu. Okuva mu 1986 okutuusa mu 1988, yaweereza ng’omumyuka w’omuwandiisi omukulu. Mu 1988, yagenda mu kukola emirimu gy’obwannannyini. 

Mu 2008, yalondebwa okuba Omulamuzi wa kkooti ejulirwamu era ekola nga kkooti ya Ssemateeka. Mu 2010, yaweerezaako ng’omulamuzi wa kkooti ensukkulumu okumala akaseera.  Yalondebwa mu kkooti ensukkulumu mu Gwomwenda 2015. 

Wakati wa 1988 ne 2008, yaliko omubaka mu Paalamenti owa Konsityuwensi y'e Mityana ey'Obukiikaddyo. Era yaweerezaako nga Minisita wa kabineeti ow’emirimu gy'ebitundu mu gavumenti ya NRM. 

## Obuvunaanyizibwa obulala
Y’omu ku baatandikawo ekibiina ky’ebyobufuzi ekiri mu buyinza ekya National Resistance Movement .  Mu 2015, yalondebwa nga kalabaalaba w'abalamuzi ba Kkooti, obuvunaanyizibwa bw’akola mu kiseera kye kimu n’omulimu gwe mu Kkooti ensukkulumu.  

## Laba ne bino

* Ekitongole ekiramuzi mu Uganda
* Kkooti ensukkulumu mu Uganda
* Kabineeti ya Uganda
* Paalamenti ya Uganda

## Ebijuliziddwa
Richard Byarugaba

**Richard Patrick Byarugaba** munnayuganda omukungu wa bizinensi, mukozi mu  bbanka, era omutandisi wa bizinensi . Ono ye yali managing director era akulira emirimu mu kitongole ky'e Kittavvu Ky'abakozi , ekitongole ekigaba akasiimo k’abakozi abatali ba gavumenti mu Uganda. Yaweereza mu kifo ekyo okuva mu Gw'ekkumunoogumu 2017 okutuuka mu Gwekkuminoogumu 2022.    . Era yawandiikibwa mu 2012 ng’omu ku bantu ssekinnoomu abasinga abagagga mu Uganda. 

## Obuto bwe n'okusome kwe
Byarugaba yazaalibwa mu 1961 mu Kitundu ky'oBugwanjuba bwa Uganda. Yasomera mu  Ssettendekero wa Makerere, ettendekero lya gavumenti erisinga obukulu mu Uganda, era n’atikkirwa diguli mu bibalo n’ebyenfuna. Mubalirizi w’abitabo alina ebisaanyizo mu kibiina kya Association of Chartered Certified Accountants  mu Bungereza (UK). Alina ne dipulooma mu by’okuddukanya emirimu okuva mu Henley Management College, nga nayo eri mu Bungereza.  

## Obumanyirivu bwe mu kukola
Byarugaba abadde mu bifo eby'enjawulo okumala emyaka, ng'ebisinga biri mu kisaawe kya bbanka ekya Uganda.  Yatandika ng’omukungu mu bbanka mu Standard Chartered Uganda (Stanchart), mu 1983. Bwe bwatuukira mu 1992, yali alinnye eddaala era nga ali ku  dayirekita omukulu ow’ebyensimbi mu kkampuni eyo. Mu 1994, yakyusibwa n’atwalibwa ku kitebe kya Stanchart ekikulu mu nsi yonna e London, nga ye akulira eby’ensimbi mu kitundu, avunaanyizibwa ku Africa.  Yakomawo e Uganda mu 1997, era ne yeegatta ku Nile Bank Limited, bbanka y’obwannannyini eya retail. Yafuuka Dayirekita Omukulu owa bbanka eyo mu 2003. Mu 2007, Barclays, ekitongole ekigatta bizinensi ezenjawulo nga zikola emirimu gyegimu eky’ebyensimbi ekya Bungereza, kyagula emigabo gyonna egya Nile Bank Limited ku bukadde bwa ddoola za Amerika 27 (UGX:52 billion). Bannannyini bbanka eno abapya baagatta bbanka eno n’emigabo gyabwe egya bbanka egyaliwo mu ggwanga ne bakola bbanka ya Barclays (Uganda) eriwo kati . Byarugaba yadda mu bbanka ya Baclays (Uganda) ng’akulira emirimu. 

Mu 2008, Global Trust Bank (Uganda) bweyali etandikiddwawo, ba nnannyini abapya baalonda Byarugaba nga Dayirekita Omukulu owa Bbanka eyo ayali yaakatandikibwawo.  Yali mu kifo ekyo okutuusa mu 2010 bwe yavaayo okugenda mu Kitongole Ky'ekittavvu Ky'abakozi(Uganda). nafuuka Direkita Omukulu era Omukulu mu Kuddukanya Emirimu.

Byarugaba era akoleddeko ne mu Hospice Africa, nga kino Kibiina Ekikola ku Kugaba Obujanjabi mu Uganda, era ne mu Uganda Institute of Banking and Financial Services. Bwe yalekulira okuva mu Global Trust Bank, yeeyafuuka omuwanika W'ekibiina Ekigatta Abakozi ba Bbanka mu Uganda.

## Laba na bino

* Olukalala lw'abantu abasinga obugagga mu Uganda
* Olukalala lwa bbanka mu Uganda
* Geraldine Ssali Busuulwa

## Ebijuliziddwa
Christopher Izama Madrama

**Christopher Izama Madrama** munnamateeka era omulamuzi munnayuganda, ku kkooti ensukkulumu mu Uganda ,...   Yalondebwa mu kkooti ensukkulumu nga 31 October 2022. 

## Ensibuko n’obuyigirize
Yazaalibwa mu Uganda, nga mu mwaka gwa 1962.  Yasoma amateeka ku Makerere University, yunivasite ya gavumenti esinga obunene era esinga obukadde mu Uganda, n’atikkirwa mu 1989 n’afuna diguli ya Bachelor of Laws (LLB). Omwaka ogwaddako, yafuna Dipuloma mu by’amateeka, okuva mu Law Development Centre, mu Kampala, ekibuga ekikulu eky’eggwanga. Olwo n’aweebwa ekitanda mu bbaala ya Uganda.  Oluvannyuma, yafuna diguli eyookubiri mu mateeka mu mateeka g’abakyala, okuva mu University of Zimbabwe . 

## Obumanyirivu mu mirimu
Mu 1990, yatandika omulimu nga munnamateeka w’eggwanga, mu minisitule ya Uganda ey’ebyamateeka ne ssemateeka, n’akola mu kifo ekyo okutuusa mu 1999. Oluvannyuma yasitulwa n’afuulibwa Principal State Attorney. 

Oluvannyuma mu 1999, yava mu minisitule y’ebyamateeka n’agenda mu kitongole kya Law Development Center ng’omukungu omukulu mu by’amateeka.  Okuva mu 2001 okutuuka mu 2010, Christopher Madrama yaliko Principal Legal Associate mu Katende Ssempebwa and Company Advocates, kkampuni ennene mu kibuga Kampala ekikulu ekya Uganda. Guno gwe gwali omulimu gwe yasembyeyo okukola mu bitongole by’obwannannyini, nga tannaba kwegatta ku katebe. 

## Omulimu gw’ekiramuzi
Yalondebwa okuba omulamuzi wa kkooti enkulu mu Uganda mu June 2010.  Emyaka bwe gyayitawo, yaweereza mu divizoni ez’enjawulo eza high curt, omuli division y’ebyobusuubuzi ne division y’okutta abantu.  Mu February 2018, Madrama yalondebwa mu kkooti ejulirwamu mu Uganda, era n’akeberebwa bulungi palamenti ya Uganda . 

## Ebirala by’olina okulowoozaako
Christopher Madrama awandiise ebitabo ebiwerako omuli; The Problem HIV/AIDS: A Discourse on Laws, Marriage ne the Subordinate Status of Women in Uganda" Okuva mu 1994 okutuuka mu 1995, yaweereza ng’omuyambi w’abanoonyereza mu kakiiko akanoonyereza ku kitongole ekiramuzi mu Uganda. 

## Laba nabino

* Kkooti ensukkulumu mu Uganda
* Kkooti ya Ssemateeka wa Uganda

## Ebijuliziddwa
Christopher Kakooza

**Christopher Kakooza** musumba mu Eklezia katulika, nga ye musumba w’essaza ly’e Lugazi, mu Uganda . Yalondebwa mu kifo ekyo nga 2 Ogwoluberyeberye 1999. 

## Obulamu bwomubuto n’obusaserdooti
Kakooza yazaalibwa nga 15 Ogwekkuminogumu 1952, mu ddwaaliro e Nsambya . Bazadde be baali babeera mu kitundu ekiyitibwa Lusaze, mu Divizoni ye Rubaga, mu Kampala, mu Ssaza ly'e Kampala . Yatuuzibwa ku busaserodooti nga 3 Ogwomukaaga 1983 mu St Mbaaga's Major Seminary, Ggaba, nga mmemba w'ekibiina kya ekyasookera ddala mu seminaliyo eyo. 

Yalondebwa okuba Omulabirizi omuyambi w'essaza ekkulu erya,bakatuliki erya Kampala, ne ku bwa Titular Bishop wa *Casae e Numidia*, nga 2 Ogwoluberyeberye 1999. 

## Nga omusumba
Yalondebwa okuba omusumba nga 2 Ogwoluberyeberye 1999. Yatukuzibwa ng’omusumba nga 17 Ogwokkuna 1999 mu Lutikko e Rubaga, entebe y’essaza ly’e Kampala, Kalidinaali Emmanuel Wamala, Ssaabalabirizi wa Kampala, ng’ayambibwako Omusumba John Baptist Kaggwa, Omusumba w’e Masaka n’Omusumba Matthias Ssekamaanya, Omulabirizi w’e Lugazi.  

Christoper Kakooza yalondebwa okuba Omusumba w’e Lugazi nga 4 Ogwekkuminogumu 2014. Yatuuzibwa ku bwo busumba bwe Lugazi nga 3 Ogwoluberyeberye 2015 Omusumba Cyprian Kizito Lwanga Omusumba w’essaza ly’e Kampala. Yasikira Omusumba Emeritus Mattias Ssekamaanya eyawumulae, n’afuuka Owabulabirizi w’essaza ly’e Lugazi.   

## Laba nabino

* Abajulizi ba Uganda
* Obukatoliki bwa Roma mu Uganda

## Ebijuliziddwa
Essaza lyobukatuliki ely'eLugazi

**Obusumba bw'Abakatuliki b'e Lugazi** ( Latin   ) bulabirizi obusangibwa mu kibuga Lugazi mu bendobendo ly'ekkanisa mu Kampala mu Uganda .

## Ebyafaayo

* Ogwekkuminogumu 30, 1996: lyatandikibwawo ng’essaza ly’e Lugazi okuva mu Ssaza ekkulu e Kampala .

## Omusumba aliwo kati
Christopher Kakooza yazaalibwa mu ddwaaliro e Nsambya nga 15 Ogwekkuminogumu1952. Bazadde be baali babeera Lusaze mu ssaza lya ssabasajja Kyaddondo, mu Ssaza ly’e Kampala . Yatuuzibwa ku busaserodooti nga 3 Ogwomukaaga 1983 mu St Mbaaga’s Major Seminary, Ggaba, ng’omu ku kibiina kya baasooka mu seminaliyo eno era n’alondebwa omusumba omuyambi nga 30 Ogwoluberyeberye 1999. Okutuuzibwa kwe okw’obusumba kwaliwo nga 17 Ogwokkuna 1999 mu Lutikko e Rubaga. Yalondebwa ng’omusumba w’essaza ly’e Lugazi, nga 4 Ogwekkuminogumu 2014, nga yalondebwa Paapa Francis, n’adda mu bigere by’Omusumba Matthias Ssekamanya, eyawummula. Yatukuzibwa ng’omusumba w’essaza ly’e Lugazi ku Lwomukaaga nga 3 Ogwoluberyeberye 2015, nga yatukuzibwaCyprian Kizito Lwanga, Ssaabasumba wa Kampala.  

## Obukulembeze

* Abasumba b’e Lugazi (omukolo gw’Abaruumi) .
** Omusumba Matthias Ssekamanya (23 Febwali 1997 – 3 Ogwoluberyeberye 2015) 
** Omusumba Christopher Kakooza (okuva nga 3 Ogwoluberyeberye 2015) 

## Laba nabino

* Obukatoliki bwa Roma mu Uganda
* Mount Saint Mary's College Namagunga 

## Ebijuliziddwa
Dominic Eibu

**Dominic Eibu,** (yazaalibwa 30 Ogwokkuna 1970) Musosodooti wa ba misaani mu Uganda mu Klezia Katolika eyalondebwa okuba Omusmba w'essaza ly'e Kotido nga 25 October 2022.  

## Ensibuko n’obusaserdooti
Dominic yazaalibwa nga 30 Ogwokkuna 1970 e Lwala, mu ssaza ly’e Soroti, Uganda. Nga 16 Ogwokkuttano 1998, yakola ebirayiro bye nga mmemba w’ekibiina kya Comboni Missionaries of the Heart of Jesus (MCCI) mu Institute of Comboni Missionaries e Namugongo mu Kampala. Yawa ebirayiro bye eby’olubeerera nga 12 Ogwoluberyeberye 2002 era n’atuuzibwa ku busaserodooti nga 15 Ogwomunana 2002. Oluvannyuma Dominic yasomera mu Pontifical Institute of Arab and Islamic Studies gye yafunira layisinsi ye mu Ogwomukaaga 2005. 

Mu kiseera ky’obusaserdooti, abadde dayirekita w’essomero lya Comboni Primary School e Khartoum (2005-2016); omumyuka wa superior general w’essaza ly’e Khartoum erya Combonian (2008-2013); mmemba era omuwandiisi w’ettendekero lya College of Consultors (2013-2016); omuwandiisi w’olukiiko lwa Presbyteral Council (2013-2016); omuwandiisi w’ebyenjigiriza (2013-2016) era okuva mu 2017, dayirekita w’essomero era omumyuka w'omusaserodooti w’ekigo e Cairo.

Nga tannalondebwa kubeera musumba w’essaza ly’e Kotido, yaliko Omusaserodooti w’ekigo kya Sacred Heart of Jesus parishe Cairo, omumyuka wa superior general wa Misiri-Sudan, era mmemba w’akakiiko k’ebyenjigiriza mu kakiiko k’amawanga amagatte akavunaanyizibwa ku banoonyi b’obubudamu. 

## Nga omusumba
Oluvannyuma lw’Omusumba Giuseppe Filippi okulekulira, Dominic yalondebwa okuba Omusumba w’e Kotido nga 25 Ogwekkumi 2022. Yatukuzibwa era n'atuuzibwa nga 14 Ogwoluberyeberye 2023.    Most Rev. Emmanuel Obbo  Ssabasumba waTororo ye yali Omutukuvu Omukulu.

## Ebijuliziddwa
Charles Barugahare

**Charles Barugahare** (yazaalibwa Ogwomwenda 13, 1972) Munnayuganda muwi wa magezi ku by'ensimbi, omubalirizi w'ebitabo era muwandiisi.  Yaliko omuwandiisi wa ssetendekero Makerere University, Yunivasite esinga obukadde mu Uganda. Mu kiseera kino, ye Dayirekita wa Retirement Life Hub  emanyiddwa olw’okusoomoozebwa okw’ennaku 30 okw’okutumbula ebyensimbi by’omuntu.  Era akola nga mmemba ku lukiiko olufuzi olwa Kiira Motors Corporation,  ekitongole kya gavumenti ekigenderera okutunda pulojekiti y’emmotoka ez’amasannyalaze eya Kiira. 

## Okusoma
Charles Barugahare yagenda mu ssetendekero y’e Makerere university  gye yasomera diguli mu by’obusuubuzi (Accounting) n’oluvannyuma Eastern &amp;amp; Southern African Management Institute (ESAMI) n’afuna Master of Business Administration nga tannagenda mu Atlantic International University n’afuna Doctor of Business Administration . 

## Omulimu gw’ekikugu
Charles Barugahare abaddeko mu bibiina eby’enjawulo nga Care International mu Uganda, The Aids Support Organization (TASO) ne Makerere University gye yaweereza nga Omuwandiisi wa Yunivasite,   Omubalilizi webitabo wa yunivasite,  Omukuumi wa Yunivasite Seal, era nga ye yali atwala ebyamaguzi byona ebya yunivasite gye yasikizibwa omwami Yusuf Kiranda. 

Olw’obuweereza obwewaddeyo n’okuyamba ssetendekero y’e Makerere n’eggwanga, Yoweri Kaguta Museveni, Pulezidenti wa Uganda yawa Charles Barugahare omudaali gwa Golden Jubilee nga 1 Ogwokutaano2018. 

## Okusoomoozebwa kw’okutumbula ebyensimbi  ku bubwe okumala ennaku 30
Wansi w’enteekateeka y’okutumbula okusoma n’okuwandiika mu by’ensimbi,  Charles yakulembera ttiimu mu kukola okusoomoozebwa okw’ennaku 30 okw’okulongoosa mu by’ensimbi   okunateebwa mu kitabo byombi  ne mu ngeri y’Omusomo ogw’oku mitimbagano  ekyo kirina ebyokulabirako ebikwata ku nsonga eno mu bujjuvu. Ekitabo kino kyekenneenyezebwa Owek. Robert Wagwa Nsibirwa omumyuka wa Ssaabaminisita era omuwanika w'Obwakabaka bwa Buganda .

Ekitabo kino kyatongozeddwa mu lukungaana lwa Rotary olwa Disitulikiti olw'omulundi ogwa 99 olwatuula nga 24 Ogwokunna 2024 okutuuka nga 27th Ogwokunna 2024 ku Speke Resort Munyonyo .  

## Ebitabo Ebirondeddwamu

* Okutambulira mu kkubo ly’ebyensimbi: Okusoomoozebwa kw’okulongoosa mu by’ensimbi by’omuntu ku nnaku 30 (2024)  . 
* Empagi 9 ez'okukozesa Obusobozi bwo (2023)  . 
* Ensaasaanya y'okuwummulamu - Okulinnya okusinga Enyingiza (2024)  . 

## Laba nabino

* Barnaba Nawangwe
* John Ddumba Ssentamu

## Ebijuliziddwa
Matthias Ssekamaanya

**Matthias Ssekamaanya** (yazaalibwa 15 Ogwekkumi 1936), musosodooti mu Uganda, era nga ye Bishop Emeritus w’essaza lyabakatoliki ly’e Lugazi, nga yalondebwa ku kifo ekyo nga 9 Ogwokussatu 1985 era nga yawummula obusumba nga 4 Ogwekkuminogumu 2014. 

## Obulamu bwomubuto n’obusaserdooti
Ssekamaanya yazaalibwa nga 15 Ogwekkumi 1936, ku kyalo Kasolo, mu Disitulikiti y’e Mubende mu Buganda  Yatuuzibwa ku bwafaaza nga 19 December 1965 mu Ssaza lya Kampala era n’aweereza nga Omusaserodooti mu Ssaza ekkulu lya Kampala, okutuusa nga 9 Ogwokussatu1985. 

## Nga omusumba
Yalondebwa okuba omusumba nga 9 Ogwokussatu 1985, n’aweereza nga Auxiliary Bishop wa Kampala era nga Titular Bishop wa Iziriana. Yatuuzibwa ku busumba nga 2 Ogwomukaaga 1985 e Kampala nga Kalidinaali Emmanuel Kiwanuka Nsubuga †, Ssaabasumba wa Kampala, ng’ayambibwako Omusumba Barnabas Rugwizangonga Halem 'Imana †, Omusumba w'e Kabale n'Omusumba Paul Lokiru Kalanda †, Omusumba w'e Moroto . 

Yalondebwa okuba Omusumba w’essaza ly’e Lugazi nga 30 Ogwekkuminogumu 1996 nga yatuuzibwa Paapa John Paul II n’atuuzibwa ng’Omusumba w’e Lugazi eyasooka (eyatandikawo). Nga 4 Ogwekkumi nogumu 2014, okulekulira kwe olw’emyaka gye kwakkirizibwa Paapa Francis, eyalonda OmusumbaChristopher Kakooza okumuddira mu bigere.  

## Laba nabino

* Abajulizi ba Uganda
* Obukatoliki bwa Roma mu Uganda

## Ebijuliziddwa
Rubby Opio Aweri

** Rubby Opio Aweri**, nga n'olumu baliwandiika nga **Rubby Aweri Opio**, yazaalibwa nga 31 Ogwokutaano 1953, n'afa 7 Ogwekumineebiri mu 2022 nga yali Munamateeka Omunnayuganda era omulamuzi, eyawereza nga omulamuzi wa Kkooti enkulu eya Uganda okuva mu Gwomwenda 2015. Mu Gwomunaana 2017, akakiiko k'abanamateeka gaamuwa ekitiibwa ky'okubeera nga y'avunaanyizibwa ku by'okulondoola emirimu gy'abanamateeka mu kkooti ez'enjawulo omupya okumyaka ekisanja kya myaka esatu.

## Obulamu bwe n'okusoma kwe
Aweri yazaalibwa mu Disitulikiti y'e Dokolo mu 1953, nga mutabani w'omugenzi Samwiri Opio Aweri.

Awerty yalina Diguli mu By'amateeka okuva kutendekeroa lya Makerere University, mu Kampala. Alina ne Dipulooma mu by'okwenyigira mu by'amateeka gyeyafuna okuva kutendekero eribangula mu by'amateeka eriyitibwa Law Development Centre,nga nalyo lisinganibwa mu Kampala. Diguli ye Ey'okubiri mu Mateeka yagifuna okuva kutendekero lya Makerere University.

## Emirimu gye
Emirimu gya  Aweri gy'atandika mu 1982, nga eyali ayamba ku banamateeka mu Disitulikiti y'e Soroti. Mu 1983, Aweri yaweebwa eky'okubeera omulamuzi asokerwaako. Ytandika okulinya amadaala nga mu 1998, yatikirwa okubeera omulamuzi mu Kkooti enkulu.  Mu 2014, yakuzibwa n'agenda mu Kkooti ya Uganda ejulirwaamu. Mu Gwomwenda 2015, yakuzibwa n'agenda mu Kkooti ya Uganda Enkulu. Mu Gwomunaana 2017, akakiiko k'abalamuzi kaamuwa eky'okubeera nga yeeyalina Okulondoola emirimu gy'abanamateeka mu Kkooti ez'njawulo ku kisanja ekyalina okubeera eky'emyaka esatu.

## Obulamu bwe n'enfaaye
Aweri yali musajja mufumbo. Yafiira mu ddwaliro ly'e Mulago nga 7  Ogwekumineebirimu 2022, ng'alina emyaka 69.

## Ebijuliziddwaamu
Eldad Mwangusya

**Eldad Mwangusya** Mulamuzi Omunnayuganda ng'awereza mu nga Omulamuzi mu Kkooti ya Uganda Enkulu okuviira ddala mu 2015.

## Emirimu gye
Omulamuzi Mwangusya yatandika emirimu gye egy'okubeera munamateeka mu 12976, nga Saabalamuzi w'eggwanga mu Minisitule evunaanyizibwa ku By'amateeka. Yalinya okuyita mu maddaala okufuuka eyali akulira ssaabalamuzi w'eggwanga. Mu banga lya myaka gum, okuva mu 1997 okutuuka mu 1988, yakolako nga munamateeka eyali yeekozesa.

Yatandika nga omulamuzi w'omubitundu mu Fort Portala ne Masaka. Oluvannyuma yatikirwa okugenda mu Kkooti Enkulu, n'alinya mu kifo ky'okubeera Omumyuka w'eyali akulira etabi erivunaanyizibwa ku by'amamennyi b'amateeka munsi yonna mu Kkooti Enkulu. Oluvannyuma yafuuka eyali akulira etabi erivunaanyizibwa ku By'ensonga z'Abantu mu Kkooti Enkulu.

Mu 2013, yaweebwa okugenda okutandika okukolera mu Kkooti Ejulirwaamu, nga eno era ekola nga Kkooti ku bya Semateeka afuga eggwanga. Mu Kkooti evunaanyizibwa mu kutaputa Semateeka webisiyaga ku musingi nti lyali liyisiddwa palameenti nga tebasoose kuyita kulungaana". Mu 2014, Omulamuzi  Mwangusya y'omu kubaali ku balamuzi omusanvu abaasalaawo nti tekyaali kya semateeka wa ggwanga okuddamu okukomyawo eyali Saabalamuzi Benjamin Odoki oluvannyuma lw'okubeera nga yali yawumula ng'awezezza emyaka 70.

## Ebirala byeyateeka ngako esira
Omulamuzi Mwangusya yakolaki nga eyali omuwabuzi w'abanamateeka  mu Kakiiko k'abebuuzibwako ngako oluvannyuma lw'okubeera nga Waliwo abasibe abaali batolose okuva mu komera lya Murchison Bay  wamu n'akakiiko akeebuzibwaako mu bintu byokutambuza amabaluwa ebitereke wamu n'ebyenpuliziganya mu Uganda. Yawerezako nga omu ku baali ku kakiiko akakulu akaali kadukanya Ebitongole gavumenti by'etalinaako buvunaanyizibwa mu Uganda.

## Laba nebino

* Bannamateeka mu Uganda

## Ebijuliziddwaamu

## Ewalala w'oyinza okubiggya

* Ekooti ewadde okusalawo okuddamu okwekaanya tenda eyaweebwa okuzimba ekiyiiriro kya Karuma
Eddwaaliro e Nakasero

**Eddwaliro lya Nakasero Hospital Limited**,Ebiseera ebisinga liyitibwa Nakasero Hospital,edwaliro ery'obwananyini era nga lifa kumagoba mu  Kampala,  ekibuga ekikulu Uganda  era ekibuga ekisinga obunene mu nsi eyo.  eddwaliro lino lye limu ku malwaliro ag'obwannannyini mu kibuga; abalala babeera muInternational Hospital Kampala eNamuwongo, Paragon Hospital mu  Bugoloobi, Case Medical Centre e Kampala Central Division ne Kampala Hospital e Kololo.

## Ekifo
Endagiriro y'eddwaliro eri  14A Akii Bua Road, ku lusozi lwenakasero , mu Kampala. liri ku  lusozi lwe Nakasero , mu  Kampala mu divizon eya wakati , ku kilomitaazi  2.5  (1.6 mi)  mukiika kkono bwa disituliki y'e kibuga  central business .

Kino kiri nga 2 kilometres (1 mi), mu bukiikaddyo bw'eddwaliro ly'eggwanga erya Mulago .  Ensengeka z'eddwaaliro lino ziri 0°19'37.0"N, 32°34'46.0"E (obusimba :0.326944; obukiika :32.579444). 

## Okulambika okutwalira awamu
Eddwaliro lino  ddwaliro  lyabwannanyini  ery'omulembe;ekifo ku bifo eby'obwannanyini  ebyenjawulo mu kampala  ekibuga ekikulu ekya Uganda.
Amalwaliro ago gatandikibwawo mu myaka 20 egyiyise okutandika ne International Hospital Kampala mu   1996, okusobola okumalawo ekituli mu kugaba obujanjabi obubadde buibula ne babujja wabweru we ggwanga .  Oluvanyuma lw'obutakkanya n'ekibiina kya enkyuwa ekya Uganda Association, ekibiina ekigatta amakolero , Eddwaliro lye Nakasero lyatandikawo ekitongole kya Nakasero health care , emu kiu bbiri zokka ez'ebyobulamu eby'eddwaliro  Ebibiina ebikola kukyokulabirira mu Uganda .

## Ebyafaayo
Eddwaliro ly'e Nakasero lyaggulawo ekitongole ekyabalwadde abatali balwadde mu mwezi gwokusatu 2009 era waadi z'abalwadde abajjanjaabirwa mu ddwaliro zaggulwawo mu mwezi gumusanvu 2009 .Eddwaliro n eryobwanmanyini lye kirowoozo kya nga Abasawo 20 abasawo abasinga bakugu okuva mu n'ebweru wa uganda ,Abakunganyizza eby'obugagga n'ebateeka ssente mu ddwaliro mu 2010 ,eddwaliro loyewola obukadde bwa doola za America busatu 3 eza siringi za Uganda okuva mukitongpole ky'ensi yonna ekivunanyizibwa ku by'ensimbi (IFC),. Omukono gwa  World Bank,okwongera okufuna obujanjabi obw'omutindo ,okutondawo emirimu eri abakugu mu by'obujjanjabi n'okuleeta emipya okulabirira abalwadde mu ggwanga  ". mu mwezi gwokuna mu mwaka 2015,eddwaliro lyatandika okusonda ssente z'olukale okutuuka  construct "Nakasero Fistula Centre", nnga abakyala ababa bafunye okuddaabiriza abalwadde ba  obstetric fistula, basobola okuwona era nga bwe bawona nga tebannadda muamaka gaabwe era amaka .

## Okugaziya
Mu mwezi gwokutaano mu mwaka gwa 2019 okujaguza emyaka ekkumi 10 bukya ddwaliro lino litandikawo  , Dr. Edward Rukwaro,akulira eddwaliro lino bweyalangiridde nti eddwaliro lino lyali linaatera okuddabirizibwa ennyo n'okugaziya okutuuka kubukadde bwa Doola za America 10 Okugaziwa ejja kutondawo ebitongole ebipya okugeza  (a) Cardiology (b) obulwadde bw'abakyala (nga essira baliteeka ku kuzaala mu kisenge (c)  obulwadde bw'okulongoosa  (nga mwotwalidde n'okulongoosa omugongo n'e nnyondo ) ne (d) Obujanjabi bwabaana .

## Laba ne
 

## Ebijuliziddwa
Essaza ly'e Lwemiyaga

**Essaza lya Lwemiyaga  lye**  ssaza  mu  kitundu kya  Uganda ekya wakati.

## Ekifo
Essaza ly'e lwemiyaga eril mu bukiika kkono bw'amaserengeta g'essaza mawogola ,era nga gombi gava mu disitulikiti y'essembabule  Tessaza lirimu amagombolola abiri okugeza (a)  Eggombolola ly'elwemiyaga   ne(b)ggombolola ly'e Ntiuusi . Ebibuga ebikulu mu ggombolola omuli  Lwemiyaga ne Ntuusi, ziri ku kiromita nga 21 mayiro 13 .

## Okulambika okutwaliza awamu
Essaza ly'e Lwemiyaga liri ku kkubo ly'ente ekkalu mu Uganda .Ekyeya kyekimu ku kusoomoozebwa essaza kwely'olekedde wamu n'enguudo embi n'ebbula lyamasanyalaze .ekikulu omulimu gw'ebyenfuna kwekulima ebirime n'ebisolo .

## Laba ne

* Essaza lya Mawogola 
* Lwemiyaga
* Ntuusi

## Ebijuliziddwa
Stephen Musota

**Stephen Musota** Munnamateeka mu Uganda era Mulamuzi, mu Kkooti Ensukkulumu mu Uganda, Kkooti Ensukkulumu ye kkooti enkulu mu Uganda. Omulamuzi Stephen Musota yalondebwa Pulezidenti wa Uganda ng'omulamuzi mu Kkooti Enkulu mu Gwekkumi n'ogumu 2022 era naalondebwa Ssabalamuzi wa Uganda mu Gwoluberyeberye 2023 nga Chief Inspector Of Courts Of Judicature omupya . Yalondebwa nga omulamuzi mu kkooti ejulirwamu nga 8 Ogwokubiri 2018.

## Obuto bwe n'okusoma kwe
Yazaalibwa mu Uganda, nga mu1959. Yasoma amateeka ku Makerere University, Yunivaasite esiinga obukuku n'obunene mu Uganda, naatikkirwa mu 1982 ne diguli ya Bachelor of Laws (LLB). Omwaka ogwaddako, yafuna Diploma in Legal Practice, okuva ku Law Development Centre, e Kampala, ekibuga ekikulu mu Uganda. Era yafuuka omu ku bannamateeka abakugu mu Uganda.

## Emirimu gye
Mu 1984, yalondebwa ng'omulamuzi mu kkooti ento ku ddala erisooka, weyava naatuuka ku ddala ly'omulamuzi omukulu owa kkooti ento ku ddala erisooka mu 1992. Yakolako nga akulira abalamuzi mu kkooti ento, nga tanafuuka Mumyuka Womuwandiisi era oluvannyuma Omuwandiisi wa Kkooti Enkulu.

Oluvannyuma mu 2000, yakuzibwa naafuuka omuwandiisi omukulu mu kitoongole ekiramuzi, mweyawerereza okutuusa 2004. Mu 2004, yalondebwa ku katebe nga memba mu kkooti Ensukkulumu eya Uganda. Alina obwagazi obwenjawulo mu Mateeka agatabaganya abantu.

## Emirimu gye nga omulamuzi
Yalondebwa ng'omulamuzi mu Kkooti Enkulu eya Uganda mu 2004. Yaweereza ng'omukulu wa civil division mu kkooti enkulu. Mu Gwokubiri 2018, Musota yalondebwa ku Kkooti ejulirwamu eya Uganda, nasunsulibwa Paalamenti ya Uganda ewatali kulemesebwa.

## Emirimu gye emirala
Stephen Musota yaweereza ku kakiiko akakola ennongosereza mu mateeka ga Criminal and Civil Laws mu 2015, kweyalondebwa Ssabalamuzi wa Uganda. Mu 2016, yalondebwa ku kakiiko akakola ku kukendeeza emisango ejiludde mu kkooti mu kitoongole ekiramuzi mu Uganda. Mu 2017, yalondebwa nga memba ku kakiiko akakola ennongosereza mu mateeka ku Civil Procedures mu Uganda.

## Laba na bino

* Supreme Court of Uganda
* Constitutional Court of Uganda

## Ebijuliziddwamu

## Ewalala w'osobola okubijja

* High court dismisses sim-card registration application Okutuusa nga 18 Ogwokutaano 2017.
Denis Ssebuggwawo Wasswa omusajja omulala

**Denis Ssebuggwawo** (1870-25 Ogwokutaano,1886) mujulizi wa Uganda owa Ekereziya Katolika era Omutuukirivu. Yazaalibwa Kigoloba mu Ssaza ly'eBulemeezi. Kitaawe yali ayitibwa Kajansi ate nnyina yali Nsonga ow'e Musoga .  Nga wayise akaseera katono ng’azaaliddwa, jjajjaawe yattibwa era kitaawe n’asengula abantu n’abatwala mu kibanja ky’amaka gaabwe e Bunono mu Ssaza ly'eBusiro.  Ssebuggwawo yali wa Kika kya Musu.

Ssebuggwawo noomulongo we Kato baafuuka Babuulizi ba ddiini  era baali balungamizibwa Joseph Mukasa Balikuddembe Omutuukirivu. Yabatizibwa nga 16 Ogwekkuminoogumu 1885, era nga eyamubatiza yali Père Simon Lourdel, M.Afr., amanyiddwa nga Faaza Mapera, era naalonda erinnya lya Denis nga Erinnya lye ery'eddiini.

Yali mukuumi wa Kabaka Muteesa I owa Buganda era omukuumi wa Kabaka Mwanga II owa Buganda.  Yatulugunyizibwa era naasogebwa effumu Ssekabaka Mwanga II, olw’okuyigiriza enzikiriza eri Mwafu, mutabani w'omukulembeze omukulu, bwe yali tannaba ku mukwasa omutirimbuzi  Omukulu Mpinga Kaloke akawungeezi ka 25 Ogwokutaano, 1886.   Ku makya ga 26 Ogwokutaano, 1886, Mpinga yalagira basajja be babiri okwali Matembe ne Mulyowa okutemaatema omubiri gwe mu bitundutundu.  Ssebuggwawo yasooka kutemwako mutwe nga tebannaba ku mutemaatema mu bitundutundu e Munyonyo .  Ajjukirwa ng'omujulizi eyasooka mu Bajulizi ba Uganda .

## Ebijuliziddwa

## Ebiyungo eby'ebweru

* Biography of Denis Sebugwawo
* https://web.archive.org/web/20180823174629/https://wau.org/archives/article/the_uganda_martyrs/
* “Saint Denis Ssebuggwawo“. CatholicSaints.Info. 9 June 2017. Web. 24 December 2018.
Tamena Ibuga

**Tamena Ibuga** era agamanyiddwa nga amazina g'okujaguza amakungula mu bantu b'e Busoga, mazina g'akinaansi agasibuka mu bu Kyabazinga bw'e Busoga mu Buvanjuba bwa Uganda. Amazina gano gnkizo nnyo anti g'olesa omwoyo gw'okwagalana, omukwano wamu n'obwegasi mu bantu b'Eggwanga lya Busoga. Batera okugoolesa nadala mu biseera nga bali mu bikujuko by'okukungula, Tamena Ibuga yeyambisibwa mu kujjukiza abantu b'e Busoga n'okubazzaamu amaanyi n'okunyiikira ennyo bwe kituuka mu biseera  by'amakungula. Nga bayita mu mazina ag'enjawulo, abantu b'e Busoga bajaguza n'okuwa ekitiibwa ettaka lyabwe lye babeera bakunguddeko obulungi, n;okusannyukira amakungula gaabwe.

## Ebyafaayo ku mazina gano
Amazina ga Tamena Ibuga, n'ensibula yaago gaviira ddala munkwataga ey'amannyi eri wakati w'emikwano ebbiri, mu biseera eby'ayita abantu abaali ab'omukwano ennyo webaamala ng'akaseera nga bali bonna, nga kuno kw'oteeka okugabana byebayiita nga mu kunsibuko y'omukwano gwabwe. Kuntuuka y'olunaku olumu, ab'omukwano bano baagenda ku lugendo lw'okunywa bbiya, enkola y'eby'obuwangwa nga yalimu n'okukozesa endeku nga mwebaalina okunyweera. Wabula, ebyaava mukunywa omwenge omungi ky'abavirako obutakaanya, nekibaleetera n'okulwanagana. Mu byembi, endeku eyali ekola nga akabonero k'omukwano gwabwe yamenyekamu wakamu oluvannyuma lw'okubeera nga baakozesa amannyi mannyi nga bali mu kulwanagana. Okulaba ekyava mu mukwano gwabwe n'obutenbenkevu wakati waabwe, abaaliwo baasalawo okutandikawo amazina, agaalina okukola nga ekigata abantu .

## Engeri gyebagatambuzaamu ey'obuwangwa
Amazina ga Tamena Ibuga gazinibwa abasajja abakazi, abato n'abakulu, abanwi b'omwenge ogusogoleddwa ku kyalo n'amazina g'okunyeenya ebiwato. Amazina gazuukusa n'okuzza essanyu mu bantu; abazinnyi tebalina kulekeraawo kulondoola makungula, nga banywa bbiya n'okuzina. Amazina gano galimu okunyeenya ebiwato nga toyimiriza. Balirwaana bagamba nti abazinnyi tebalina kuyimiriza kunyeenya biwato era okugetabamu oteekedddwa okuba ng'osobola okunyenyeza ddala ekiwato.

## Ebijuliziddwaamu
Jotham Tumwesigye

**Jotham Tumwesigye** Munamateeka Omunnayuganda era omulamuzi eyakawereza nga Omulamuzi mu Kkooti ya Uganda Enkulu okuviira ddala mu 2009.

## Obulamu bwe n'obuyigirize bwe
Yazaalibwa mu myaka gya 1948. Yatikirwa okuva kutendekero lya Makerere University mu 1974, ne Diguli mu By'amateeka. Alina ne Dipulooma mu by'okwenyigira mu Mateeka.

## Emirimu gye
Oluvannyuma lw'okubeera ng'amazze okutikirwa okuva kutendekero eribangula ba namateeka eriyitibwa Law Development Centre,yakolako nga ssaabawaabi wa gavumenti mu Minisitule ya Uganda evunaanyizibwa ku by'amateeka okutuusa mu 1981.

Wkati wa 1981 ne 1986, yabeerako mu buwangaguse mu Kenya, gyeyali omusomesa kutendekero lya Kenya Institute of Administration; ng'etendekero lino ensangi zino kimannyikiddwa nga Kenya School of Government. Y'omu kubaali ku kibinja ekyakola Ssemateeka wa Uganda mu 1995. Oluvannyuma, n'awereza nga Saabawaabi wa Gavumenti, gyeyava okubeera ssentebe w'Akakiiko ka Uganda akavunaanyizibwa ku By'eddembe Ly'abantu. Okuva mu 2000 okutuuka mu 2009,  yawereza nga Saabawaabi wa Gavumenti. Mu 2009, yaweebwa omulimu gw'okubeera nga yali agenda kukolera mu Kkooti ya Uganda Enkulu.

## Ebirala byeyateeka ngako esira
Okwongereza ku mirimu gye ku Kkooti Enkulu, Jotham Tumwesigye yali agatako okukola nga eyali akulira akakiiko akaali kakwasisa empisa z'abanamateeka. Yeeyali akiikirira banamateeka mu Uganda ku kakiiko akavunaanyizibwa ku by'emirimu gy'abanamateeka, ekifo kyeyatwala okuva ku eyali Saabalamuzi, Bart Magunda Katureebe. Asembyeyo nga awereza nga ssentebe w'ekitongole ekivunaanyiziba ku by'omutuuze n'okuyingira ssaako okufuluma eggwanga, agamu ku matabi ga Minisitule ya Uganda evunaanyizibwa ku by'Ensonga z'Omunda mu Ggwanga.

## Laba nebino

* Banamateeka ba Uganda 

## Ebijuliziddwaamu

## Ewalala w'oyinza okubiggya

* Pulezidenti wa Uganda Alonze Bannamateeka mu Kkooti Enkulu
Isaac Musumba

**Musumba** **Isaac Isanga** Munnayuganda Munnamateeka era Munnabyabufuzi. Yaweerezaako nga Minisita Omubeezi ow'ensonga z'ebitundu by'ebweru, okuva mugwomukaaga 2006 okutuusa mugwokutaano 2011.
 Mu nkyukakyuka za kabineeti nga 27 Ogwokutaano 2011, yasuulibwa okuva ku Kabineeti era Asuman Kiyingi nadda mu kifo kye. Yakolako nga Omubaka wa Paalamenti (MP) omulonde, akiikirira "Buzaaya County", Disitulikiti ye Kamuli, okuva mu 1996 okutuusa mu 2011. Mu kulonda kwa 2011, *Muzaale Martin Kisule Mugabi* yamuwaangula, mu kulonda kwekibiina ki National Resistance Movement (NRM). Mu 2016, yakomawo mu Paalamenti ey'ekkumi (2016 - 2021), okukiikirira *[[:en:Buzaaya|Buzaaya County]]*, mu Disitulikiti ye Kamuli , ku kaadi ya NRM. Mu kalulu ka 2021, *Martin Muzaale* yamuwangula mu kalulu k'ekibiina ki NRM naasalawo okwesimbawo nga tali mu kibiina kyonna era naawangulwa eyali akwatidde NRM bendera, *Muzaale Martin Kisule Mugabi*

## Obuto bwe n'okusoma kwe
Musumba  yazaalibwa mu Kamuli District, nga 16 ogwekkumi n'ebiri 1961. O-Level yagisomera ku Jinja College. Naagenda ku Namasagali College gye yasomera A-Level, naatikkirwa ne High School Dipulooma mu 1980.

Alina diguli ya Bachelor of Laws (LLB), okuva e Makerere University, Yunivaasite esinga obukulu n'obunene mu Uganda. Yagenda okufuna Diploma mu Legal Practice, okuva ku Law Development Center, mu Kampala, ekibuga ekikulu ekya Uganda. Diguli ye eya Master of Laws (LLM), nga akuguka mu mateeka ag'ebyemisolo, nayo yamuwebwa Makerere University, mu 1992.

## Emirimu gye
Okuva mu 1985 okutuusa mu 1991, Isaac Musumba yakola nga principal legal officer mu Minisitule y'ebyensiimbi. Oluvannyuma yakola nga Administrative Commissioner, mu Kitoongole ekiwooza ky'emisolo mu Uganda (URA) okuva mu 1991 okutuusa 1993.

Mu 1994, yalondebwa ku Constituent Assembly eyabaga Ssemateeka wa Uganda, owa 1995 ekifo kyeyalimu okutuusa 1995. Yalondebwa nga omubaka wa Paalamenti ya Uganda mu 1996, okukiikirira "Buzaaya County", Disitulikiti ye Kamuli. Yaddamu nalondebwa mu 2001 ne mu 2006. Mu 2011, yawangulwa *Martin Muzaale* kati ali mu ntebe nga Omubaka wa Paalamenti.

Mu 2001, yalondebwa nga Minisita omubeezi ow'enteekateeka. Ekifo ekyo yakisigalamu n'oluvannyuma lw'enkyukyuka mu kkabineeti nga 14 Ogwoluberyeberye 2005. Mu gwomukaaga 2006, Isaac Musumba yalondebwa nga Minisita omubeezi ow'ensonga z'ebweru (Regional Affairs), ekifo kyeyaweererezaamu okutuusa Ogwokutaano 2011, bwe yasuulibwa okuva ku kkabineeti oluvannyuma lw'enkyukakyuka.

## Laba nabino

* Parliament of Uganda
* Cabinet of Uganda
* Kamuli District

## Ebijuliziddwamu

## Ewalala w'osobola okubijja

* Website of the Parliament of Uganda
* Full Ministerial Cabinet List, May 2011
Eddwaaliro lya Kitgum

**Kitgum Hospital,**  ddwaliro lya Gavumenti erisangibwa mu Mambuka ga Uganda. Liweereza ng'eddwaliro lya Ddisitulikiti ye Kitgum. 

## Ekifo
Eddwaliro lino lisangibwa mu kibuga kye by'obusubuzi ekyawakati ekya Kitgum kilomita 435 (270mi) ku luguudo mu mambuka ga Kampala ekibuga ekikulu era ekisinga obugazi mu Bugwanjuba wa Africa eyo.  Kino kiringa kilomita 102 (63mi) ku luguudo , mu Bukiika ddyo bwa Gulu, ekibuga ekisinga obugazi mu Mambuka ga Uganda. Eddwaliro lya Kitgum etudde ku buwanvu bwa: ddiguli 3.17'39.0"N, 32.52'52.0"E (Latitude: 3.294167; Longitude: 32.88111).

## Okulambika okutwaliza awamu
Eddwaliro lya Kitgum ddwaliro lya lukale, eryatandikirwawo mu 1934. Ekigendererwa kyalyo kwe kuweeereza ng'eddwaliro lya Ddiditulikiti ye Kitgum n'ebitundu ebiriraanyewo.Abalwadde abawerako bajanjabibwa okuva mu bitundu nga Abim, Agago, Kabong, Kotido, Lamwo, Nwoya ne Pader. Omuwendo gw'abalwadde abasinga obungi bava ku muliraano e South Sudan. Kino kitadde akazito kanene ku bikozesebwa mu ddwaliro nga mwe muli ebbulwa ly'abasawo, ensasulwa ento ssaako n'ebizimbe obutamala n'ebikozesebwa ssaako n'ensimbi ezitamala.

## Laba n'ebino

* Hospitals in Uganda
* Health in Uganda
* St. Joseph's Hospital Kitgum
Geoffrey Tumusiime, omusajja omulala

**Geoffrey Katsigazi Tumusiime**, Munnayuganda Omukungu mu magye era omukuumi w'eddembe aweereza nga Omukulu Mu Kunoonyereza mu Police ya Uganda okuva nga 4 Ogwokusatu, 2024. Ye Major Generalmu ggye ly'eggwanga erya UPDF era bweyali tannaba kufuna buvunaanyizibwa obwo, ye yali Omumyuka W'omuduumizi W'eggye Ly'omu Bbanga. Emabegako, yali aweereza nga Omukungu Avunaanyizibwa ku by'okwerinda Ku Kitebe Ekikulu Ek'yekibiina kya East African Community, mu Arusha, Tanzania. 

## Omulimu gwe ogw'amagye
Major General Geoffrey Katsigazi Tumusiime emabega yali aweereza nga Omuduumizi wa UPDF Motorized Infantry Brigade era nga akola nga Chief of Staff owa UPDF Land Forces, omuli n'obuvunaanyizibwa obulala.

Mu Gwolubereberye gwa 2020, yafuuka Omumyuka W'omuduumizi W'eggye lya UPDF Ery'omubbanga, nga asikira Major General Gavas Mugyenyi, eyali alondeddwa mOkukiikirira Eggye lya Uganda mu India. Nga 28 Ogwokusatu, 2020, yakuzibwa okuva ku kifo kya Brigadier okudda ku kya Major General.

## Laba na bino

* Charles Lutaaya

## Ebijuliziddwa
Bitumastic FC

**Bitumastic Football Club**, nga mubuumpi kiri **Bitumastic**, kiraabu ya mupiira mu Uganda okuva Kampala. Bazannyira mu kibinja kya Uganda eky'okubiri ekya Ugandan Big League.

Mu 1967, ttiimu yawangula ekikopo eky'okubiri era empaka ezasembayo nga teziri mu butongole bwa liigi ya Uganda eyababinywera. Empaka ezaali entongole zaatandika mu 1968.

## Ekisaawe
Ensangi zino ttiimu eno ezannyira mu kisaawe kya Muteesa II e Wankulukuku, nga kino kituuza abawagizi 20200.

## Byebawangudde

* **[[:en:Ugandan_Super_League|Liigi ya Uganda eyababinyweera]]** (empaka zino tezaali ntongole )

: Kyampiyoni omulundi gumu mu 1967

## Bw'azze akola mu mpaka ezitegekebwa ekibiina ekifuga epaka z'okulukalo lwa Afrika

* **[[:en:African_Cup_of_Champions_Clubs|Empaka ezetabibwamu kiraabu empanguzi ku lukalo lwa Afrika]], omulundu gumu**

:: Mu 1967 ku lawuundi esookera ddala 

## Ebijuliddwaamu

## Ewala w'oyinza okubigya

*  
*
Kyetume FC

**Kyetume FC** kiraabu ya mupiira esibuka okuva e Mukono, mu Uganda nga esangi zino eri mu kibinja kya Uganda eky'okusatu.

## Ebigikwatako

### 2018–19
Nga kisigaddeko emyezi esatu mu sizoni ya 2018–19 eya  FUFA Big League, Kyetume FC yaleeta omutendesi Allen Kabonge kundagaano ya myezi esatu okubasobozesa okusumusibwa. Kabonge asinga kumannyikwa olw'okutwala ttiimu nnya ez'enjawulo okuva mu kibinja eky'okubiri ekya Uganda okuyingira ekyababinywera.

Kyetume oluvannyuma yasobola okutiyamu mu zaali ez'okusalawo abaalina okuva mu FUFA Big League playoffs. Robert Ssentongo yateeba ggoolo satu mu mupiira gumu eza Kyetume mu zaali ezakamalirizo, nga kiraabu eno yaziwangula 4–1, nga bakuba Kansai Plascon, ekyabasobozesa okugenda mu kibinja kyababinyweera omulundi ogwaali gusokera ddala mu byafaayo bya kiraabu eno.

Kyetume yawa George "Best" Nsinga okubeera omutendesi waabwe mu sizoni ya 2019–20  ey'ekininja kyawagulu. Jackson Mayanja yaliko omutendesi waabwe.

## Gyebakyaliza
Kyetume ezannyira ku kisaawe kya Nakisunga Saaza Ground ng'era eno gyebakyaliza, nga kino kituuza abantu 1,000.

## Ebijuliziddwaamu

## Ewalala w'oyinza okubigya

* Ku mukutu gwa Soccerway.com
Kisubi Hospital

**Our Lady of Consolata Kisubi Hospital**, oba **Our Lady of Consolation Kisubi Hospital** ddwaliro erimanyiddwa ennyo nga **Kisubi Hospital**, ddwaliro lya bwannannyini, eritagenderera kukola magoba mu masekati ga Uganda . Eddwaliro lino lisangibwa mu kitundu ky'e Kisubi mu Disitulikiti y'e Wakiso . Okuva mu Kampala okutuuka ku ddwaliro e Kisubi waliwo kiromita  35 nga okute ku luguudo oludda ku kisaawe ky'enyonyi Entebbe.  

## Ebikwata ku Ddwaliro lino
Eddwaliro lino lya ssaza lya Ekeleziya Katolika ekkulu erya Kampala era nga liddukanyizibwa abasiisita aba  Missionary Sisters of Our Lady of Africa . Mu ddwaliro lino mulimu ebitanda okujjanjabibwa  abalwadde ebiwerera ddala 110. Obujjanjabi mu ddwaliro lino bwettanirwa abantu okuva mu masaza Busiro ne Kyaddondo. Eddwaliro lino liwa obuweereza n'obujjanjabi obw’enjawulo omuli ekitongole ekigaba obujjanjabi obwamangu, ekitongole ekivunaanyizibwa ku bajjanjabibwa nga bava waka, ekitongole ekivunaanyizibwa ku kulongoosa, ekitongole ekivunaanyizibwa ku kujjanjaba ebitundu ebyenkizo (Urology),Ekitongole ekijjanjaba endwadde z'obwongo (neurosurgery),Ekitongole ekivunaanyizibwa ku magumba (orthopaedics), ekitongole ekivunaanyizibwa ku kujanjaba endwadde ezabulijjo (internal medicine),Ekitongole ekivunaanyizibwa ku kuzaalisa,ekitongole ekivunaanyizibwa ku kujjanjaba abaana (pediatrics), n'ekitongole ekivunaanyizibwa ku kujjanjaba ebitundu eby'enkizo ku mutwe omuli ennyindo, emimiro, n'ekiwanga (otolaryngology) . Mu ddwaliro luno mulimu waadi satu omulongoosebwa kwossa n'ekifo  awajjanjabirwa abalwadde abayi eky’ebitanda bina .  

## Ebyafaayo
Mu 1904, Congregation of the Missionary Sisters of Our Lady of Africa yatandikawo eddwaaliro e Kisubi okuyamba abo abatawaanyizibwa obulwadde bwa mongoota(Sleeping sickness) obwali buyitiridde mu kitundu ekyo mu kiseera ekyo. Mu myaka 110 ejiyise, ekifo kino ekyatandika nga kyakujanjaba balwadde ba mongoota kikuze ne  kifuuka eddwaaliro erijjuvu, nga lirimu ebitanda 110.  Eddwaliro lino era ligaba oluusi ligaba n'obujanjabi obw'obwerere. 

Mu 2019, eddwaaliro lino lyaggulawo ekifo awajjanjabirwa emitima, ekifo kino kijjanjaba mu ngeri eyekikugu era nga kirina n'obusobozi obusobozesa abasawo okussa obutundu obukolerere mu lulimi lwekisawo obuyitibwa ***catheter*** obuyamba okuwanirira omutima oba emisuwa egireeta omusaayi mu mutima okusobola okukola obulunji. Ebifo ebiyina obusobozi okujjanjaba omutima mu ngeri eyekikugu etyo mu Uganda biri bibiri byokka ga ekirara kisangibwa ku ddwaliro ly'emitima e Mulago eriyitibwa Uganda Heart Institute .

## Laba ne

* Olukalala lw'amalwaliro mu Uganda
* Obukatoliki mu Uganda

## Ebiwandiiko ebijuliziddwa
Nakasero Market

**Akatale ka Nakasero** oba **Nakasero Market** kamu ku butale mu Kampala, Uganda, akasangibwa wansi w’olusozi Nakasero. Mu katale kano mutundibwamu emmere ensu nga yakava mu nnimiro, engoye, engatto, ebyuma eby’amasannyalaze n'ebirala.  Akatale ka Nakasero kasangibwa mita 50 okuva ku luguudo Entebbe Road mu kibuga kampala wakati. kano era kekamu ku butale obusinga obunene mu kibuga Kampala.

## Ebyafaayo
Akatale ka Nakasero kaatandika mu mwaka  1895 nga kasooka kubeera  mu Lubiri . Oluvannyuma mu 1905, Akatale kano kaasengulwa n'ekajjibwa mu lubiri  nekatwaliibwa mu kitundu  ekiyitibwa  Kagugube okumpi ne Makerere era wano nga kaali mu kyangaala kuba ekifo ekyo tekyali kizimbe Oluvannyuma akatale kajjibwa e Kagugube mu mwaka 1927 nekateekebwa wakati mu kibuga Kampala wekali ne leero era ke katale akasinga  obukadde mu kibuga Kampala.  Mu katale ka Nakasero mukolerwamu abantu abasoba mu 10,000 abakola emirimu egyenjawulo omuli obusuubuzi bwebyamaguzi, abatessi b'emigugu, abasabaaza abantu, abawooza b'omusolo nabalala era nga bano ba mu bitundu bya Uganda ebyenjawulo kwossa naabo abava mu mawanga g'obuvanjuba bwa Afirika .  

## Enzimba
Akatale ka Nakasero kaawuddwamu ebitundu bibiri;waliwo ekitundu ekitali kizimbe era nga wano abasuubuzi batuula mu bu manvuli nebanjala ebyamaguzi byabwe nga ebiseera ebisinga biba birime nga enyanya, obutunda entula, nebirala. Mu kitundu ekirala ekyakatale kano abasuubuzi bakolera mu kizimbe ekikadde era nga bano abasinga batunda bintu byeyambisibwa mu kuzimba, engoye, ebintu ebyettanirwa abalambuzi nebirala ebiringa ebyo. 

## Obwannannyini
Akatale ka Nakasero kaddukanyizibwa kampuni eyitibwa Nakasero Market Vendors and Traders Association, Ltd.

## Ebyamaguzi ebitundibwa mu katale e Nakasero

* Ebibala
* Enva endirwa
* Ennyama
* Ebinyonyi
* Eby’okwambala
* Ebyamasanyalaze
* Matooke
* Amaji
* Emmwanyi
* Ebirungo ebikozesebwa mu kufumba

## Ebiwandiiko ebijuliziddwa
Kansai Plascon FC

**Kansai Plascon FC** nga mukusooka yali emannyikiddwa nga Sadolin Paints FC kiraabu ya Uganda ey'omupiira okuva mu Bugembe, Uganda. Baasalibwaako okuva mu kibinja kya Uganda ekyababinyweera mu sizoni ya 2016-2017 nga ensanzi zino bazannyira mu kibinja kya Uganda eky'okubiri.

Baasumusibwa okuva mu Kibinja kya Uganda eky'okubiri mu 2013-14 nebamala emyaka esatu mu Kibinja kya Uganda ekisooka. Sadolin Paints baatuuka ku luzannya oludirira olw'akamalirizo mu mpaka za Ugandan cup mu sizoni ya 2016–2017, gyebaakubibwa ttiimu y'ekibinja eky'okubiri eyali eyitibwa Paidha Black Angels ku mugatte gwa ggoolo 3–2.

Mu 2015, baali batendekebwa Omudaalo Jacques Van der Walt, oeyali maneja ow'okubiri omugwiira mu Kibinja kya Uganda ekyababinyweera. Bamuzaayo wansi mu 2015.

## Erinya
Kiraabu yali emannyikiddwa nga Sadolin Paints FC  mu biseera byebaamala nga bali mu Kibinja kya Uganda ekyababinyweera nga bayita mu kuvugirirwa. Wabula laangi ya Sadolin mu Uganda yafiirwa olukusa lwabwe olw'okukozesa erinya lino mu 2017, era nebagulibwa aba Kansai Plascon. Ttiimu yakyusa erinya nebatandika okugiyitwa Kansai Plascon okuva mu sizoni ya 2018.

## Ebijuliziddwaamu
Lweza FC

**Lweza Football Club** yali kiraabu ya mupiira nga esiinziira mu Kampala, Uganda. Baakyaliza ng'emipiira gyabwe ku kisaawe kya Muteesa II e Wankuluku.

## Ebigikwatako
Kiraabu eno yzannyira nga mu kibinja kya Uganda ekya babinyweera. Oludda luno olwaali lusinziira e Kajjansi baalutandikawo mu 1990 okuteekawo eddaala ly'obumannyirivu mu kutendekerwa okwekikugu wamu ne pulogulaamu z'okukulakulanya abazannyi nga bazizimbidde ku mitendera gy'ensi yonna.

Kiraabu y'e Lweza ey'omupiira yakulakulana okutuuka muzimu ku kiraabu ezaali zisinga okubeera enene era nga zatutumu mu Uganda, ng'eyambye abazannyi abasoba mu 70 ku mutendera gw'okuzannya omupiira gw'ensimbi ebweru w'eggwanga wamu ne ku ttiimu z'abavubuka.

Lweza FC yali ezimbiddwa ku musingi gw'okubeera nga yali siyakukola magoba, ng'era yali ekolagana n'akakiiko akaaliko ba memba, abazannyi, banakyewa, abatendesi wamu ne bamaneja okutekawo kiraabu y'omupiira nga yakitundu omusinganibwa kyonna, era nga y'abantu. Yasinga nga kwesigama ku banakyewawamu ne ssente ezakungaanyizibwa nga zaali zikozesebwa okuyamba kiraabu wamu n'abantu abeetolodde.

Mu 2017, kiraabu yagulibwa Jude Mbabali,  eyali munamateeka ate munabyabufuzi, eyagenda oluvannyuma nagigya e Kajjansi gyeyali esiba amakanda n'agitwala e Makasa.

## Byeyaganyulwaamu

* '''Empaka za FUFA Regionals Cup'''
** Yagiwangula omulundi gumu mu 2-12
* '''Empaka za FUFA Big League'''
** Yamalira mu kifo kya kubiri mu 2014

## Ebijuliziddwaamu
Masaka Local Council FC

**Masaka Local Council FC**, nga mubuumpi bakiwandiika **Masaka**, kiraabu ya Uganda ey'omupiira okuva mu Masaka.

Baazanyirako mu kibinja ky'omupiira gwa Uganda ekyawagulu ekyababinyweera.

## Ekisaawe
Ensangi zino eno ezannyira ku kisaawe kya Masaka Recreation nga kituuza abawagizi 1000.

## Ebijuliziddwaamu

## Ewalala w'oyinza okubigya

* Ku mukutu gwa Soccerway
National Enterprise Corporation FC

**National Enterprise Corporation FC**  ng'era emannyikiddwa nga **NEC FC,** kiraabu y'omupiira eya Uganda eyatandikibwaawo mu 2017 mu Bugolobi mu Kampala. Ezannyira mu kibinja kya Uganda eyababinyweera.

## Ebigikwatako
NEC FC baagitandikawo mu 2017 era nebagisumuusa okugenda mu kikya FUFA ekya liigi ey'okutaano mu 2018  wansi w'ekibiina ekitwala omupiira e Nakawa.

Mu 2019, NEC FC yasumusibwa okugenda mu kibinja kya Kampala ekya ligyonolo okuva mu kibinja eky'okuna, oluvannyuma n'genda mu kibinja kya Uganda eky'okutaano ekiyitibwa FUFA Big League mu 2022, ng'eno gyeybakwatira ekifo eky'okusatu ku kimeesa kya liigi ekyabavirako okubeera nga baasumusibwa okuyingira ekibinja kya Uganda ekyababinyweera.

NEC FC yasumisibwa okugenda mu kibinja kya Uganda ekyababinyweera mu sizoni ya 2023/24, omulundi ogwaali gusookera ddala oluvannyuma lw'okumalirizi mu kifo eky'okusatu ku kimeeza mu mpala z'Ekibinja Kya Uganda ey'okubiri nga bakungaanyiza obubonbero 57 okuva mu mipiira 30 egyazannyirwa, Julius Walugembeyateeba ggoolo bbiri ng'ali wamu ne Marvin Kavuma ne Tonny Kiberu abaateeba ggoolo emu buli omu nezibeera nnya ekyabawa obuwanguzi wamu n'okusumuzibwa.

**Ebikwata ku kiraabu**

*Mu Gwokutaano, 2024.*

Ssentebe - Brian Muhanda

Akulira eby'emirimu  - Ahmed Rajab Sakali

Kapiteeni - Marvin Kavuma

Omutendesi-Hussein Mbalangu

Webakyaliza -Philip Omondi stadium, e Lugogo

## Ekisaawe
NEC FC yali ekozesa kisaawe kya Coffee, ekisingaanibwa e Bugolobi nga webaali bakyaliza mu biseera webaali mu kibinja kya Uganda eky'okubiri mu sizoni ya 2022/2023. Webaasumusibwa okuyingira mu kibinja kya Uganda ekyababinyweera, NEC FC ekozesa ekisaawe kya MTN Omondi Stadium nga amaka gaabwe webakyaliza.

## Abazannyi
*Okuva mu Gwokutaano, 2023*

## Byebawangudde

## Likodi zaabwe

### Empaka
NEC FC yayitamu okugenda ku mwetoloolo ogwa ttiimu 64 ogw'okuna ogw'empaka za 2022–23 eza Stanbic Uganda Cup, ng'eno gyebazaanyira Pajule Lions mu maka gaabwe mu Pader , abaali bakyazizza nebawangula 1-0.

## Laba bino

# Olukalala lwa kiraabu z'omupiira mu Uganda
# Ekibinja kya Uganda ekyababinyweera 
# Mbarara City FC
# Express FC

## Ebijuliziddwaamu


## Ewalala w'oyinza okubigya

*
Nile Breweries FC

**Nile Breweries FC**, oba **Nile Breweries**, kiraabu ya Uganda ey'omupiira ng'esinziira Jinja mu Uganda.

Bazannyira mu kibinja eky'okubiri eky'omupiira gwa Uganda ekimannyikiddwa nga Uganda Big League. Mu 1980, ttiimu yawangula ekikopo kya liigi ya Uganda eyababinyweera.

## Byebawangudde

* Ekikopo kya Liigi ya Uganda eyababinyweeramu 1980

## Bwebakoze mu mpaka ezitegekebwa ekibiina ekidukanya omupiira ku lukalo lwa Afrika

* Beetaba mu mpaka za 1981 eziwakanirwaamu kiiraabu empanguzi okuva kulukalo lwa Afrika

## Ebijuliziddwaamu

## Ewalala w'oyinza okubigya

* https://web.archive.org/web/20190704025423/https://www.worldfootball.net/teams/nile-breweries-fc-jinja/
Nyamityobora FC

**Nyamityobora Football Club**, oba **Nyamityobora FC**, kiraabu ya mupiira esinziira mu Mbarara, mu bitundu by'Omubugwanjuba bwa Uganda.

## Ebigikwatako
Nyamityobora yazannyirako mu Kibinja kya Uganda ekyababinyweera mu sizoni ya 2018–19, oluvannyuma lw'okubeera nga baali basumusiddwa nga bawangudde ekikopo kya liigi ya Uganda ey'okubiri mu kibinja Rwenzori mu 2017/2018 mu sizoni y'omupiira gwa Uganda. Baawangula omupiira ogwaali gusalawo agenda mu kibinja kyawagulu ogwaliwo mu 2016. Baasalibwaako oluvannyuma lw'omwaka gumu nga bali mu kibinja ekyawagulu.

Kiraabu eno yeenyigira mu mbiranye y'e Mbarara nga battunka ne Mbarara City FC, gyebaakubwa omulundi ogwaali gusookera ddala mu kibinja kya wagulu.

## Ebijuliziddwaamu

## Ewalala w'oyinza okubigya

* Kapiteeni wa Nyamityobora kiraabu satu zimwetegereza, Nga 1 Ogwomusanvu, 2018.
* Ggoolo satu Kizza zeyateebye mu mupiira ogumu ziyambye Nyamityobora okufuna obuwanguzi nga bagenze okukyala mu Greater Masaka, Mu Gwokutaano,2018.
* Nyamityobora enyoonya obuvugirizi bwa bukadde 240 obwa ssente za Uganda.